open-index/open-wikipedia-markdown huggingface dataset:
IRNSS

**Indian Regional Navigational Satellite System** (**IRNSS**) on Intian oma alueella paikannussatelliittijärjestelmä. ISRO kehittää tätä 7 satelliittiin perustuvaa järjestelmää. Seitsemän satelliitin järjestelmä on ollut opertiivinen vuodesta 2018. Sitä tukevat navigaatiolaitteet tulivat vuonna 2019 pakollisiksi intialaisiin kaupallisen henkilö- ja tavaraliikenteen ajoneuvoihin. 

## T&K-projekti
Intia aloitti hankkeen toukokuussa 2006. Sen arvellaan olevan valmis vuonna 2012. Järjestelmän ja sen ensimmäisen satelliitin kehitystyö maksoi noin 16 miljardia rupiaa - 1. satelliitti laukaistiin vuonna 2009.

## Operatiivisen järjestelmän rakentaminen
Kaikkiaan järjestelmä käyttää GPS-satelliittien signaalin lisäksi aluksi seitsemän ja myöhemmin yhdentoista intialaisen satelliitin signaaleja ja tietoliikennettä.

Länsimaissa Venäjän arvellaan avustavan Intiaa kehittämään järjestelmäänsä siirtämällä Glonassin teknologiaa Intian käyttöön.

## Järjestelmä
Kolme satelliittia toimii geostationaarisella kiertoradalla, loput 29 asteen inklinaation omaavalla radalla. Kaikki satelliitit ovat jatkuvasti Intiassa olevan maa-asemaverkoston kuuluvuusalueella. Atomikellot sijoitetaan satelliitteihin. Paikannussignaali lähetetään S-taajuuskaistalla (2-4 GHz). Satelliitit olisivat tietoliikennesatelliittien kaltaisia - paino 1300 kg ja sähköteho 1400 W. Paikannustarkkuus Intiassa olisi parempi kuin 20 metriä.

Maa-asemia: pääkeskus (Master Control Center, MCC), lukuisia seuranta-asemia (IRIM) ja satelliittien komennot lähettäviä asemat (TT&C).

## Katso myös
* GAGAN

## Lähteet

## Aiheesta muualla
* SATNAV Industry Meet 2006 
* http://www.rediff.com/news/2007/sep/27gps.htm
Antipatroksen hallitsijasuku

**Antipatroksen hallitsijasuku** tai **Kassandroksen hallitsijasuku** oli antiikin Makedoniaa hallinnut suku. Sen kantaisä oli Aleksanteri Suuren aikana hallitsijana toiminut Antipatros. Antipatroksen poika Kassandros toimi isänsä jälkeen myös Makedonian hallitsijana ennen kuin hän murhasi kuningas Aleksanteri IV:n ja julisti itsensä kuninkaaksi vuonna 306 eaa. Hallitsijasuku hallitsi vuoteen 294 eaa. asti, jolloin Demetrios I syrjäytti Kassandroksen pojat ja valtasi Makedonian. Hallitsijasuku teki paluun vuonna 279 eaa., kun Antipatros II hallitsi 45 päivän ajan.

## Lähteet
* 
* 
* 

### Viitteet
Aleksandr Jerjomenko

**Aleksandr Vladimirovitš Jerjomenko** (, s. 10. huhtikuuta 1980 Moskova) on venäläinen jääkiekkomaalivahti. Hän on pelannut vuodesta 2011 KHL-joukkue Dinamo Moskovassa.

Jerjomenko oli voittamassa Venäjän maajoukkueen kahta peräkkäistä MM-kultaa vuosina 2008 ja 2009. Lisäksi hän voitti joukkueessa MM-hopeaa vuonna 2010 ja MM-pronssia vuonna 2007, jolloin hänellä oli myös turnauksen paras torjuntaprosentti (95,7).

## Lähteet

## Aiheesta muualla
* 
*
Mauricio Mendoza

**Mauricio Mendoza Rentería** (s. 28. helmikuuta 1981 Cali, Kolumbia) on kolumbialainen jalkapalloilija, pelipaikaltaan hyökkääjä ja hyökkäävä keskikenttäpelaaja. 

## Ura
Mendoza aloitti uransa Deportes Quindíon riveissä vuonna 2002, jonka jälkeen hän on viettänyt suurimman osan urastaan kotimaassaan Kolumbiassa. Mendoza pelasi myös Perussa vuosina 2005–2007 Universitario de Deportesissa ja Alianza Limassa. Hän siirtyi tammikuussa 2009 kolumbialaisesta Millonariosista tunisialaiseen ES Saheliin.

## Lähteet

## Aiheesta muualla
* Mauricio Mendoza Weltfussball.dessä 
* Mauricio Mendoza Transfermarktissa 
* Mauricio Mendoza ES Sahelin sivustolla
Robert Noyce

**Robert Norton Noyce** (12. joulukuuta 1927 – 3. kesäkuuta 1990) oli yhdysvaltalainen fyysikko, keksijä ja liikemies. Hän oli perustamassa Fairchild Semiconductoria vuonna 1957 ja Inteliä vuonna 1968. Noycea pidetään, yhdessä Jack Kilbyn kanssa, mikropiirin keksijänä.

## Ura
Noyce suoritti fysiikassa kandidaatin tutkinnon Grinnell Collegessa vuonna 1949 ja väitteli tohtoriksi MIT:ssä vuonna 1953. Valmistuttuaan Noyce liittyi William Shockleyn johtaman Shockley Semiconductor Laboratoryn palvelukseen. Vuonna 1957 hän lähti Shockleylta seitsemän muun kanssa, jotka perustivat Fairchild Semiconductorin. Vuonna 1968 Noyce perusti Intelin yhdessä Gordon Mooren kanssa. Noyce toimi Intelin ensimmäisenä toimitusjohtajana vuosina 1968–1975.

Noyce kehitti käytännöllisen mikropiirin vuonna 1959 ja sai sille patentin. Jack Kilby oli tehnyt itsenäisesti jo hieman aiemmin toimivan mikropiirin puolijohteella, mutta Noycen työ Jean Hoernin työn pohjalta mahdollisti käytännöllisen mikropiirin. Hoernin keksimän suojaavan oksidikerroksen avulla "flying wire" -liitokset voitiin poistaa ja kaikki komponentit voitiin rakentaa piikiekon yhdelle puolelle. Nykyisin Kilby ja Noyce jakavat kunnian keksinnöstä. 

Intelin pääkonttori Robert Noyce Building on nimetty Noycen mukaan. Hän sai IEEE:n myöntämän kunniamitalin vuonna 1978 ja IEE:n myöntämän Faradayn mitalin vuonna 1979.

## Katso myös
*Geoffrey Dummer

## Lähteet

## Aiheesta muualla
*Noyce Foundation
La Flèche Wallonne 2009

**La Flèche Wallonne 2009** oli järjestyksessään 73. maantiepyöräilyn La Flèche Wallonne -kilpailu. Se käytiin 195&nbsp;kilometrin reitillä Charleroista Huy'hin 22. huhtikuuta 2009. Davide Rebellin voitti kilpailun kolmannen kerran kukistettuaan Mur de Huyn loppunousussa Andy Schleckin ja Damiano Cunegon.

## Tulokset

## Aiheesta muualla
*Kilpailun kulku Eurosport.yahoo.com 
*Virallinen sivusto
Oikeustutkinto

**Oikeustutkinto** oli 1895–1921 käytössä ollut korkeakoulututkinto, joka suoritettiin Helsingin yliopiston lainopillisessa tiedekunnassa. Se tuotti pätevyyden tuomarinvirkoihin, joihin aiemmin oli pätevyysvaatimuksena tuomarintutkinto. Se oikeutti esimerkiksi palvelemaan senaatin talousosastossa ja tuomiokapituleissa.

Ylempi ja alempi oikeustutkinto syrjäyttivät oikeustutkinnon. Ylempi oikeustutkinto oli käytössä 1922–1948 ja sen syrjäytti lainopin kandidaatin tutkinto, joka oli käytössä 1948–1962. Vuodesta 1963 lähtien tutkinnon nimenä oli oikeustieteen kandidaatin tutkinto. Vuodesta 2005 alkaen oikeustieteellinen ylempi korkeakoulututkinto on ollut oikeustieteen maisterin tutkinto. Ennen vuotta 2005 opintonsa aloittaneet saattoivat kuitenkin valmistua oikeustieteen kandidaateiksi myös vuoden 2005 jälkeen.

Alempi oikeustutkinto oli käytössä 1922–1976. Sen korvasi vuodesta 1977 lähtien varanotaarin tutkinto. Alempi oikeustutkinto tuotti pätevyyden alempiin hallinnollisiin toimiin ja sen suorittanut saattoi saada oikeuden käyttää varanotaari-nimitystä, joka otettiin käyttöön 1948. Varanotaarin tutkinnon korvasi 1996 oikeusnotaarin tutkinto.

## Lähteet
La niña de mis ojos

**La niña de mis ojos** on vuosina 2001–2002 tuotettu venezuelalainen telenovela. Sen käsikirjoituksen on tehnyt Alidha Avila ja kuvaajana on ollut José Manuel Pelnez. Lavastajina ovat toimineet Zarei Romero ja Ana Teresa Sosa. *La niña de mis ojosia* ei ole esitetty Suomessa.

## Näyttelijät
* Lilibeth Morillo 
* Simon Pestana
* Natalia Streignard
* Juan Pablo Raba
* Rosalinda Serfaty
* Hilda Abrahamz
* Flavio Caballero
* Amalia Perez Diaz
* Carlos Arreaza
* Victoria Roberts
* Ivan Tamayo
* Margarita Hernánkiez
* Ivette Dominguez
* Gisbel Ascanio
* Marcos Campos
* Alejandro Mara
* Eric Noriega
* Marianela González
* Oscar Cabrera
* Susej Vera
* Yamile Yordy
* Carlos Camacbo
* Alberto Faria
* Aileen Celeste
Nykykulttuuri

**Nykykulttuuri** on Jyväskylän yliopiston nykykulttuurin tutkimuskeskuksen julkaisusarja, joka perustettiin vuonna 1986. Sarja on monitieteinen ja tieteidenvälinen. Siinä ilmestyy tutkimuksia nykykulttuurista ja kulttuuriteoriasta. Myös modernin kulttuurin vaiheisiin liittyvät kulttuuri- ja sosiaalihistorialliset tutkimukset kuuluvat kustannuslistalle. Sarjassa julkaistavat käsikirjoitukset valitaan asiantuntija-arvioiden perusteella.

Nykykulttuuri-julkaisusarja on ottanut käyttöönsä Tieteellisten seurain valtuuskunnan myöntämän vertaisarviointitunnuksen ja sen julkaisufoorumi-luokka on 1.  

## Aiheesta muualla
* https://www.jyu.fi/hytk/fi/laitokset/mutku/tutkimus/nykykulttuurin-tutkimuskeskus/nykykulttuuri-julkaisusarja/nykykulttuuri-julkaisusarja/
Honda CB1000R

**Honda CB1000R** tai **Honda CB 1000 R** on Hondan valmistama nakupyörätyylinen moottoripyörämalli. Se tuli markkinoille vuonna 2008.

## Tekniikka

CB1000R:n moottori on otettu vuoden 2007 Honda CBR1000RR Firebladesta, ja muokattu tuottamaan vähemmän huipputehoa. Vaikka mallissa onkin pienempi huipputeho, niin siinä on enemmän tehoa keski- ja alakierroksilla.

CB1000R:ssä on yksipuolinen takahaarukka pyörän vasemmalla puolella. Sen toisioveto on toteutettu ketjulla. Vaihteisto on 6-portainen, ja kytkin on märkä monilevykytkin.

Pyörän mittaristo on täysin digitaalinen, ja se sisältää nopeus-, kierrosnopeus-, moottorinlämpötila- ja polttoainemittarin.

Eturenkaan koko on 120/70-17. Takarenkaan koko on 180/55-17.

## Teknisiä tietoja

CB1000R:n painoksi on punnittu 223,8 kg ajokunnossa, ja sen painojakauma on 48,9% eturenkaalle ja 51,1% takarenkaalle.

Pyörän huippunopeus on rajoitettu mittarin näyttämään 249 km/h, mutta todellinen nopeus tuolloin on 229,66 km/h.

### Kiihtyvyyksiä
* 0-100 km/h - 3,51 s (47,74 m)
* 0-200 km/h - 10,74 s (375,06 m)
* 0-400 m - 11,19 s (203,01 km/h)
Suurimmalla vaihteella:
* 60-100 km/h - 3,46 s (77,15 m)
* 60-160 km/h - 8,65 s (262,32 m)

## Lähteet

* 
*
Budapest-Nyugatin rautatieasema

**Budapest-Nyugatin rautatieasema** eli **Budapestin läntinen rautatieasema** ( [ˈɲugɒti ˈpaːjɒˌudvɒr], arkikielessä usein vain *Nyugati*) on yksi Budapestin kolmesta päärautatieasemasta. Se sijaitsee Budapestin VI osa-alueella Terézvárosin kaupunginosassa, vanhankaupungin pohjoispuolella.

Nykyisen asemarakennuksen suunnitteli August de Serres vuonna 1873, rakennustyöt alkoivat 1875, ja rakennus otettiin käyttöön 28. lokakuuta 1877. Sen paikalla sijaitsi uuden asemahallin valmistumiseen asti Pestin ja Vácin välisen rautatien eteläinen pääteasema, *Pesti Indóház*.

Budapestin päärautatieasemien nimet eivät viittaa niitten sijaintiin vaan siihen, minne liikenne niiltä aikanaan suuntautui. Nyugatista eli Läntiseltä rautatieasemalta oli 1840-luvun lopulta lähtien yhteys Bratislavaan (silloin Preßburg/Pozsony), ja asema sai nykyisen nimensä vuonna 1891. Suhteessa toisiin päärautatieasemiin ja kaupungin keskustaan Nyugati pályaudvar sijaitsee pikemminkin pohjoisessa tai koillisessa.

MÁV liikennöi asemalta kaukoliikenteen lisäksi myös junia Ferihegyn lentoaseman terminaalille&nbsp;1. Rautatieaseman välittömässä läheisyydessä, noin 26 metrin syvyydessä, sijaitsee samanniminen metroasema, jonka kautta kulkee linja M3 (ns. Sininen maanalainen). Läntinen asema on huomattava liikennesolmu: sen luona sijaitsee myös paikallislinjurien päätepysäkkejä sekä erittäin keskeisten raitiovaunulinjojen 4 ja 6 pysäkki.

## Lähteet
Työväen marssi

**Työväen marssi** (*Käy eespäin väki voimakas…*) on vanha suomalainen työväenlaulu, joka on edelleen suosittu sosiaalidemokraattien tilaisuuksissa.

”Työväen marssi” on vanhin yhä esitettävistä suomalaisista työväenlauluista. Kappale tehtiin Helsingin työväenyhdistyksen (HTY) 10-vuotisjuhliin vuonna 1894. Sen sävelsi tuolloin HTY:n kuoronjohtajana ja Johanneksenkirkon urkurina toiminut Oskar Merikanto ja sanoitti nimimerkki Tuokko eli kirjailija Antti Törneroos. Kappaleen juhlavat sanat henkivät wrightiläisen työväenliikkeen optimismia.

Vuoden 1918 sisällissodan jälkeen ”Työväen marssista” tuli ensisijaisesti Suomen Sosialidemokraattisen Puolueen laulu. Sitä on laulettu muun muassa sosiaalidemokraattien puoluekokouksissa.

## Lähteet

## Aiheesta muualla

*
Baghdadi Mahmudi

**al-Baghdadi Ali al-Mahmudi** oli Libyan viimeinen yleisen kansankomitean pääsihteeri, maan pääministeri, 5. maaliskuuta 2006 lähtien. Hän oli maansa varapääministerinä maaliskuusta 2004 maaliskuuhun 2006 ja sitä ennen terveysministeri.

Vuonna 2007 Baghdadi Mahmudi ilmoitti vähennyksistä julkisella sektorilla ja valtion työntekijöiden vähennyksestä yli kolmanneksella. Tämä tarkoitti noin 400&nbsp;000 työntekijää, jotka saivat korvauksena kolmen vuoden palkan tai lainan yrityksen perustamiseen. Tavoitteena oli julkisen sektorin keventämisen lisäksi myös vilkastuttaa yksityistä sektoria korvaamaan ulkomaisia tuontituotteita.

Elokuussa 2011 Libyan levottomuuksien aikaan kapinallisten edettyä Tripoliin Mahmudin kerrottiin paenneen Djerbaan Etelä-Tunisiaan. Heinäkuussa 2015 Mahmudi sai kuolemantuomion Libyan vuoden 2011 sodan aikaisista sotarikoksistaan.

Mahmudi on opiskellut lääketiedettä ja erikoistunut gynekologiaan.

Tammikuussa 2022 Baghdadi Mahmoudi vangittiin Libyassa, johon hän joutui, kun Tunisia karkotti hänet 2012.

## Lähteet
Mubarak Abdallah al-Shamikh

**Mubarak Abdallah al-Shamikh** (myös Imbarek Shamekh, Embarek Shamekh, s. 15. toukokuuta 1952) on libyalainen poliitikko, maan yleisen kansankongressin pääsihteeri, valtionpäämies maaliskuusta 2009 tammikuuhun 2010. Hän oli aiemmin pääministeri 2000–2003.

Shamikh on kotoisin Bengasista. Hän opiskeli sähkötekniikkaa University of Central Floridassa. Hän työskenteli Bengasin kuljetusministerinä vuodesta 1982, keskushallinnon kuljetusministerinä 1984–1990 ja Sirten maankunnan kuvernöörinä ja asuntoministerinä. Maaliskuussa 2000 hänet valittiin hallituksenvaihdossa pääministeriksi. Pääministerikautensa jälkeen oli korkeimman suunnitteluneuvoston johdossa ja Bengasin kuvernöörinä.
By the Light of the Northern Star

__NOTOC__
**By the Light of the Northern Star** on färsaarelaisen Týr-nimisen viking/folk metal -yhtyeen viides täyspitkä studioalbumi. Se on konseptialbumi, jonka keskeisenä teemana on viikinkien vastarinta kristinuskon ajautuessa Skandinaviaan 900-luvulla. 

## Kappaleet
# Hold the Heathen Hammer High
# Tróndur í Gøtu
# Into the Storm
# Northern Gate
# Turið Torkilsdóttir
# By the Sword in My Hand
# Ride
# Hear the Heathen Call
# By the Light of the Northern Star

## Kokoonpano
* Heri Joensen – laulu, kitara
* Terji Skibenæs – kitara
* Gunnar H. Thomsen – basso
* Kári Streymoy – rummut

## Arvostelut
* About.com: 
* Allmusic: 
* Blabbermouth: 8.5/10

## Lähteet

## Aiheesta muualla
* 
*
Änkyrimadot

**Änkyrimadot** (Enchytraeidae) on heimo harvasukasmatojen alaluokassa, Haplotaxida-jaksossa. Heimossa on noin 50 lajia, joista monet elävät pelto- ja puutarhamullassa.

Änkyrimadot ovat monella tavalla ekologisesti hyödyllisiä. Yhdessä lierojen kanssa ne muuttavat kasvimateriaalia mullaksi, jolloin ravinteita vapautuu kasvien käyttöön. Maaperän rakenne ja huokoisuus paranevat, kun maaperässä kaikissa kerroksissa on mahdollisimman paljon sekä lieroja että änkyrimatoja.

Änkyrimadot vaikuttavat maaperän kalsiumin sekä typen ja fosforin vapautumiseen kasvien juuria varten. Ne käyttävät ravintonaan myös maaperän haitallisia bakteereja ja siten ehkäisevät niiden leviämistä.

## Lähteet

## Aiheesta muualla
*Laji.fi: Änkyrimadot (''Enchytraeidae'')
*ITIS: Enchytraeidae
Cordillera del Paine

**Cordillera del Paine** on Patagonian Andeilla, Chilessä sijaitseva ryhmä vuoria. Ne kuuluvat Torres del Painen kansallispuiston alueelle ja sijaitsevat 400 kilometriä Punta Arenasista pohjoiseen ja noin 2&nbsp;500 kilometriä Santiagosta etelään.

## Katso myös
* Cerro Fitz Roy
* Los Glaciaresin kansallispuisto
Acanthodrilidae

**Acanthodrilidae** on nivelmatoheimo Haplotaxida-lahkossa. Heimon lajit asuvat Australiassa, Uudessa-Seelannissa, Etelä-Afrikassa sekä Etelä- ja Pohjois-Amerikassa.

## Aiheesta muualla
*ITIS: Acanthodrilidae
Kaarlo Sarkko

**Kaarlo Sarkko** (29. tammikuuta 1938 Helsinki – 28. heinäkuuta 1983 Helsinki) oli suomalainen oikeustieteilijä, joka toimi valtakunnansovittelijana 1973–1975, Helsingin yliopiston työoikeuden professorina 1975–1983 ja työtuomioistuimen presidenttinä 1983. Sarkko oli puolueeton realisti, joka saavutti sekä työnantajien että työntekijöiden luottamuksen. Hänestä työskentely työmarkkinajärjestöjen kanssa oli tervetullutta vaihtelua yliopiston teoreettiseen ilmapiiriin. Hän kuoli äkilliseen sairauskohtaukseen 45-vuotiaana.

## Koulutus ja ura
Sarkko kirjoitti ylioppilaaksi Töölön yhteiskoulusta 1956 ja suoritti Helsingin yliopistossa lainopin kandidaatin tutkinnon 1959. Hän suuntautui alusta alkaen tutkijan uralle opiskellen 1961–1962 Yhdysvalloissa Columbian yliopistossa New Yorkissa, jossa hän suoritti Master of Comparative Law -tutkinnon. Vuosina 1962–1963 Sarkko toimi Halikon tuomiokunnan notaarina ja 1963 Suomen Selluloosayhdistyksen palveluksessa. Turun yliopiston valtiosääntöoikeuden ja kansainvälisen oikeuden assistenttina hän oli 1963. Lakitieteen lisensiaatiksi hän valmistui 1963 ja sai samana vuonna varatuomarin arvon. Oikeustieteen tohtoriksi hän väitteli 1969 Helsingin yliopistossa aiheenaan työrauhavelvollisuus.

Kaarlo Sarkko aloitti työuransa Helsingin yliopistossa vertailevan oikeustieteen laitoksen amanuenssina 1963–1964, jatkoi maa- ja vesioikeuden sekä työoikeuden tilapäisenä assistenttina 1964–1965 ja assistenttina 1965–1970. Käytännön kokemusta työoikeudesta hän sai jo väitöskirjavaiheessa toimiessaan työsopimuslakikomitean sihteerinä 1967–1969. Yliopistoura jatkui työoikeuden dosenttina 1969–1970, siviilioikeuden virkaatekevänä apulaisprofessorina 1969–1970, työoikeuden virkaatekevänä apulaisprofessorina 1970 ja apulaisprofessorina 1971–1975. Työoikeuden viransijaisena professorina Sarkko oli 1971–1973 ja työoikeuden henkilökohtaisena ylimääräisenä professorina 1975–1983.

Yliopistouransa ohella Sarkko oli työtuomioistuimen  sihteerinä, varajäsenenä ja jäsenenä 1969–1982 sekä korkeimman oikeuden ylimääräisenä oikeusneuvoksena 1979. Työriitojen piirisovittelijana hän toimi 1972–1973 ja valtakunnansovittelijana 1973–1975. Virkaehtokomitean puheenjohtajana hän toimi 1973–1975, työneuvoston puheenjohtajana 1978–1982, sekä työsuhdeturvakomitean jäsenenä ja puheenjohtajana 1978–1981. Lisäksi Sarkko toimi monen toimikunnan ja lautakunnan jäsenenä ja puheenjohtajana.

## Teokset
* 
* 
* 
* 
* 
* 
* 

Lisäksi Sarkko kirjoitti artikkeleita työoikeudesta kotimaisiin ja ulkomaisiin julkaisuihin. *Lakimies*-lehden päätoimittajana hän toimi 1981–?.

## Lähteet
* *Suomen lakimiehet 1982*, Suomen lakimiesliiton kustannus 1982, 
* *Suomen professorit 1640–2007*, Professoriliitto 2008, 
* ''Suomen kansallisbiografia'', Suomalaisen kirjallisuuden seura 2006, 

## Aiheesta muualla
*Kuka kukin on 1978 (Runeberg.org)
EuroChallenge 2008–2009

**[[EuroChallenge]] 2008-2009** oli kuudes kerta, kun kilpailu järjestettiin nykyisellä nimellään. Kilpailu on Euroopan kolmanneksi korkein kansainvälinen sarja. Edellisvuotinen nimi **FIBA EuroCup** oli vaihdettu ja nykyinen nimi on **EuroChallenge**. Sarjassa pelasi yksi suomalainen, Petteri Koponen, joka myös voitti kilpailun Virtus Bolognan joukkueessa.

## Joukkueet

** punaisella pohjalla olleet tippuivat [[ULEB Eurocup 2008–2009|ULEB Eurocupista 2008-2009]]*

## Sarjasysteemi

### Ensimmäinen karsintakierros
32 joukkuetta pelaa pareittain kahdesti toisiaan vastaan. Joukkue, joka tekee yhteensä enemmän pisteitä pääsee seuraavalle kierrokselle. Pelit pelattiin 14. - 22. lokakuuta 2008.

### Toinen karsintakierros
Systeemi on samanlainen kuin äskeiselläkin kierroksella paitsi joukkueita on ainoastaan 16. Parien voittajat pääsevät ruonkosarjaan ja häviäjät putoavat. Pelit pelattiin 4. - 11. marraskuuta 2008.

### Runkosarja
Mukana ovat kahdeksan karsintojen kautta tullutta joukkuetta, kahdeksan automaattisesti päässyttä joukkuetta, sekä kuusitoista ULEB Eurocupista tippunutta joukkuetta. Nämä joukkueet jaetaan kahdeksaan neljän joukkueen lohkoon, joissa ne pelaavat kahdesti jokaista joukkuetta vastaan. Lohkojen kaksi parasta pääsevät jatkoon. Pelit pelattiin 25. marraskuuta 2008 - 13. tammikuuta 2009.

### TOP 16
Tämä vaihe pelattiin ensimmäistä kertaa sarjan historiassa. Joukkueet jaettiin neljän joukkueen lohkoihin, jolloin lohkoja oli yhteensä neljä. Jokainen joukkue pelasi kajdesti jokaista joukkuetta vastaan, ja lohkojen kaksi parasta pääsivät jatkoon. Pelit pelattiin 27. tammikuuta - 10. maaliskuuta 2009.

### Final Eight
Kahdeksan jäljellä olevaa joukkuetta pelasivat pareittain toisiaan vastaan niin, että lohkoykkönen pelasi toisen lohkon kakkosta vastaan ja niin edelleen. Ottelusarja pelattiin paras kolmesta-menetelmällä. Pelit pelattiin 17. - 25. maaliskuuta 2009.

### Final Four
Ottelusarja on samanlainen Euroliigan kanssa. Pelit ovat kerrasta poikki ja semifinaalien voittajat pääsevät loppuotteluun. Häviäjät pelaava pronssipelin. Pelit pelataan Bolognan Futurshow Stationissa 24. - 26. huhtikuuta.

## Tulokset
### Ensimmäinen karsintakierros

### Toinen karsintakierros

### Runkosarja

#### Lohko A

#### Lohko B

#### Lohko C

#### Lohko D

#### Lohko E

#### Lohko F

#### Lohko G

#### Lohko H

### Top16

#### Lohko I

#### Lohko J

#### Lohko K

#### Lohko L

### Final Eight

 tarvittaessa

### Final Four

## Henkilökohtaiset tilastot
Pelaajan pitää pelata vähintään 50% joukkueensa peleistä, jotta hän olisi tilastokelpoinen. 
### Pisteet

### Levypallot

### Syötöt

## Katso myös
*ULEB Eurocup 2008–2009
*Euroliiga 2008–2009

## Lähteet

## Aiheesta muualla
*Virallinen sivusto
Jääkenttä

**Jääkenttä** on vuoristojen lakiosassa oleva laaja jäätikkö, joka mukautuu alustan muotoihin ja on siten melko ohut. Se ei ole niin kupera kuin lakijäätikkö. Jääkenttä-nimitystä käytetään monesti väärin suurista mannerjäätiköistä, jotka ovat jääkenttiä paljon suurempia ja paksumpia.
Suuria jääkenttiä ovat Beringin jäätikkö Alaskassa ja Patagonian jäätikkö Etelä-Amerikan eteläosissa. Jääkentän virtauskuvio riippuu lähinnä alustan muodosta..

## Lähteet
Jättilierot

**Jättilierot** (Megascolecidae) on Crassiclitellata-lahkoon kuuluva harvasukasmatojen heimo. Heimoa tavataan kaikkialta eteläiseltä pallonpuoliskolta ja pohjoisen pallonpuoliskon eteläosista, mutta erityisen yleisiä jättilierot ovat Australaasiassa sekä Itä- ja Kaakkois-Aasiassa. Suurin osa lajeista elää maassa, mutta niitä tavataan myös makeiden vesien yhteydestä ja meren rantavyöhykkeiltä, kuten kosteasta hiekasta tai mudasta sekä mätänevän merilevän seasta. Heimoon kuuluu *[[Megascolides australis]]*, joka on yksi Crassiclitellata-lahkon suurimmista lajeista.

## Suvut
Heimo voidaan jakaa 81 sukuun, mutta suurimman osan jättilieroista taksonomista oikeellisuutta ei ole arvioitu, ja ne ovat siksi epävarmoja.

* *[[Aceeca]]*
* *[[Amphimiximus]]*
* *[[Amyntas (nivelmatosuku)|Amyntas]]*
* *[[Amynthas]]*
* *[[Anisochaeta]]*
* *[[Anisogaster]]*
* *[[Aporodrilus]]*
* *[[Archipheretima]]*
* *[[Austrohoplochaetella]]*
* *[[Balanta]]*
* *[[Begemius]]*
* *[[Borgesia]]*
* *[[Caecadrilus]]*
* *[[Chilota]]*

* *[[Comarodrilus]]*
* *[[Cryptodrilus]]*
* *[[Deodrilus]]*
* *[[Didymogaster]]*
* *[[Digaster]]*
* *[[Diporochaeta]]*
* *[[Eastoniella]]*
* *[[Exxus]]*
* *[[Fletcherodrilus]]*
* *[[Gastrodrilus]]*
* *[[Gemascolex]]*
* *[[Graliophilus]]*
* *[[Hegesipyle]]*
* *[[Heteroporodrilus]]*

* *[[Hiatidrilus]]*
* *[[Hickmaniella]]*
* *[[Kanchuria]]*
* *[[Kaxdrilus]]*
* *[[Lampito]]*
* *[[Larsonidrilus]]*
* *[[Mahbenus]]*
* *[[Mayadrilus]]*
* *[[Megascolex]]*
* *[[Megascolides]]*
* *[[Metapheretima]]*
* *[[Metaphire]]*
* *[[Nelloscolex]]*
* *[[Nexogaster]]*

* *[[Nitocris]]*
* *[[Notoscolex]]*
* *[[Oreoscolex]]*
* *[[Parapheretima]]*
* *[[Paraplutellus]]*
* *[[Perichaeta]]*
* *[[Pericryptodrilus]]*
* *[[Perionychella]]*
* *[[Perionyx]]*
* *[[Perissogaster]]*
* *[[Pheretima]]*
* *[[Pithemera]]*
* *[[Planapheretima]]*
* *[[Pleionogaster]]*

* *[[Pleurochaeta]]*
* *[[Plionogaster]]*
* *[[Polypheretima]]*
* *[[Pontodrilus]]*
* *[[Propheretima]]*
* *[[Protozapotecia]]*
* *[[Provescus]]*
* *[[Pseudocryptodrilus]]*
* *[[Pseudonotoscolex]]*
* *[[Retrovescus]]*
* *[[Sebastianus (nivelmatosuku)|Sebastianus]]*
* *[[Simsia]]*
* *[[Spenceriella]]*
* *[[Tassiedrilus]]*

* *[[Terrisswalkerius]]*
* *[[Tokea]]*
* *[[Tonoscolex]]*
* *[[Trichaeta]]*
* *[[Trinephrus]]*
* *[[Troyia]]*
* *[[Vesiculodrilus]]*
* *[[Woodwardia]]*
* *[[Woodwardiella]]*
* *[[Zacharius]]*
* *[[Zapatadrilus]]*

## Lähteet
Into the Valley of the Moonking

**Into the Valley of the Moonking** on hard rock -yhtye Magnumin studioalbumi. Se julkaistiin Saksassa 12. kesäkuuta 2009, muualla Euroopassa 15. kesäkuuta 2009 ja Yhdysvalloissa päivää myöhemmin. Albumista julkaistaan kolme eri versiota: tavallinen CD, rajoitettu DVD-levyn sisältävä painos ja tuplavinyyli.

## Kappaleet
Kaikki kappaleet on säveltänyt ja sanoittanut Tony Clarkin.

#
#
#
#
#
#
#
#
#
#
#
#

## Kokoonpano
* Tony Clarkin – kitara
* Bob Catley – laulu
* Al Barrow – basso
* Mark Stanway – kosketinsoittimet
* Gary "Harry" James – rummut

## Arvostelut
* Allmusic: 
* Imperiumi: 7/10
* Metal Storm: 7.0/10

## Lähteet

## Aiheesta muualla
* Magnumin virallinen sivusto
Pawl

**Pawl** oli yhdysvaltalainen kilpa-autovalmistaja, joka osallistui Indianapolis 500 -kilpailuun kausilla 1951, 1954 ja 1955. Tallin kuljettajat Jimmy Davies, Rodger Ward ja Eddie Russo keskeyttivät joka kilpailussa teknisiin ongelmiin.

## Lähteet

## Aiheesta muualla
*
Nichels

**Nichels** oli yhdysvaltalainen kilpa-autovalmistaja, joka osallistui Indianapolis 500 kilpailuun kausina 1950 ja 1954. Ensimmäisessä kilpailussa Paul Russo oli 9. ja toisessa Johnny Thomson keskeytti.

## Lähteet

## Aiheesta muualla
*
Hippopotamus gorgops

**Hippopotamus gorgops** on pleistoseenikaudella sukupuuttoon kuollut virtahepolaji. Laji kehittyi Afrikassa myöhäis-mioseenin aikaan ja levisi Eurooppaan plioseenikauden alussa. Laji hävisi ennen viimeisintä jääkautta. *Hippopotamus gorgops* oli suurempi kuin nykyisin elävä virtahepo; se oli 4,3 metriä pitkä ja sen säkäkorkeus oli 2,1 metriä. Eläimen silmät sijaitsivat korkealla kallossa. Tämä on oletettavasti auttanut sitä näkemään sen ollessa osittain sukelluksissa.

## Lähteet
*Note on the Taxonomy of Pleistocene Hippopotamuses
Punainen katu

**Punainen katu** (*Scarlet Street*) on Fritz Langin ohjaama yhdysvaltalainen film noir -elokuva vuodelta 1945. Se perustuu Georges de la Fouchardièren romaaniin, josta Jean Renoir ohjasi aiemmin elokuvan *[[Yöperhonen (elokuva)|Yöperhonen]]*. *Punaisen kadun* pääosissa ovat Edward G. Robinson, Joan Bennett ja Dan Duryea.

## Tuotanto ja vastaanotto
*Punainen katu* oli Langin, Bennettin ja Walter Wangerin yhteisyrityksen Diana Productionsin ensimmäinen elokuva. Lang sai elokuvan tekemiseen suhteellisen vapaat kädet, mikä oli harvinaista hänen Hollywood-urallaan. Lang ja käsikirjoittaja Dudley Nichols siirsivät elokuvan tapahtumapaikan Montmartresta Pariisista Greenwich Villageen New Yorkiin. Lang kuvasi elokuvaa 56 päivää heinäkuusta lokakuulle 1945. *Punainen katu* ylitti miljoonan dollarin budjettinsa reilulla 200&nbsp;000 dollarilla.

Elokuva ajautui vaikeuksiin ennen julkistamistaan. Vaikka Hayesin koodistoa valvonut komitea hyväksyi elokuvan, niin National Legion of Decency -järjestö antoi sille arvosanan B, eli se oli järjestön mukaan osittain moraalisesti arveluttava. Tämän seurauksena New Yorkin, Atlantan ja Milwaukeen kaupungit eivät sallineet *Punaisen kadun* esittämistä teattereissaan.  Tuottaja Wanger lensi tammikuussa 1946 tapaamaan sensuuriviranomaisia ja sai luvan elokuvan esittämiseen vain muutamien pienten muutosten jälkeen. New Yorkissa elokuva sai lopulta ensi-iltansa 20. helmikuuta 1946.

## Rooliluettelo

## Lähteet
* 
* 

### Viitteet

## Aiheesta muualla

* 
*
Atlaskarhu

**Atlaskarhu** (*Ursus arctos crowtheri*) oli ruskeakarhun alalaji, jonka viimeinen tunnettu yksilö kuoli 1870 metsästäjien ampumana. Sen asuinaluetta olivat Atlasvuoret ja niitä ympäröivät alueet Marokosta Libyaan saakka. Se oli ainoa karhun alalaji, jonka luontainen levinneisyys ulottui Afrikan mantereelle. Karhuja on saattanut esiintyä laajemmallakin alueella Afrikassa, mutta Saharan levittäytyminen oli supistanut niiden elinaluetta. Atlaskarhusta saadaan edelleen näköhavaintoja, mutta todisteita sen selviytymisestä ei ole.
Papuanrastaat

**Papuanrastaat** (*Amalocichla*) on pensassieppojen heimoon kuuluva varpuslintusuku. Papuanrastaiden sukuun kuuluu BirdLifen mukaan kaksi lajia.

## Papuanrastaisiin kuuluvia lajeja
* Isopapuanrastas (*Amalocichla sclateriana*)
* Papuanrastas (*Amalocichla incerta*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Amalocichla
Glukuronihappo

**Glukuronihappo** (C6H10O7) on glukoosista C6-hiilen hydroksyyliryhmän hapettuessa muodostunut uronihappo. Glukuronihappo on yhdessä sen epimeerin iduronihapon kanssa tärkeä osa glykosaminoglykaaneja. Yhdiste toimii myös C-vitamiinin esiasteena nisäkkäissä lukuun ottamatta kädellisiä ja marsuja. Aineella on myös tärkeä tehtävä muuttaa maksassa myrkylliset aineet veteen liukeneviksi.

## [[Glukuronidaatio]]
Glukuronihappo on hyvin veteen liukenevaa. Glukuronihapolla onkin suuri merkitys esimerkiksi lääkeaineiden ja myrkyllisten yhdisteiden metaboliassa. Maksassa glukuronihapposta muodostuu UDP-glukuronihappoa. UDP-glukuronihapon glukuronyyliosa liittyy UDP-glukuronyylitransferaasientsyymien avulla substraatin karboksyyli-, hydroksyyli-, tioli- tai aminoryhmiin ja tekee yhdisteestä vesiliukoisen, jolloin se poistuu elimistöstä helposti. Reaktiossa UDP-glukuronihaposta vapautuu uridiinidifosfaattia. Esimerkissä glukuronihappo liitetään 4-aminobifenyyliin.

## Lähteet

## Aiheesta muualla
*Human Metabolome Database: D-Glucuronic acid
Itämeren alueen tietotekniikkaolympialaiset

**Itämeren alueen tietotekniikkaolympialaiset** (, *BOI*) on vuosittainen lukiolaisten ohjelmointikilpailu. Kilpailun vakituiset osallistujamaat ovat Baltian maat (Latvia, Liettua ja Viro), Pohjoismaat (Norja, Ruotsi, Suomi, Tanska ja Islanti) sekä Puola ja Saksa. Ensimmäinen BOI järjestettiin vuonna 1995, ja Suomi on osallistunut kilpailuun vuodesta 1998 alkaen.

BOI järjestetään yleensä huhti-toukokuussa ja kestää vajaan viikon. Jokainen osallistujamaa saa lähettää kilpailuun kuusihenkisen joukkueen. BOI:n yksi tehtävä on toimia harjoituskilpailuna kansainvälisiä tietotekniikkaolympialaisia (IOI) varten ja kansainväliset kilpailut muistuttavatkin paljon toisiaan.

BOI järjestettiin vuonna 2006 Suomessa, vuonna 2007 Saksassa, vuonna 2008 Puolassa, vuonna 2009 Ruotsissa, vuonna 2010 Virossa ja vuonna 2011 Tanskassa.

## Suomen BOI-menestys

Suomalaiset ovat vuoteen 2011 mennessä saaneet BOI:sta 4 kultamitalia, 9 hopeamitalia ja 21 pronssimitalia. Seuraavassa taulukossa **K** tarkoittaa kultaa, **H** hopeaa ja **P** pronssia.

## Aiheesta muualla
*BOI 2009 
* Suomen BOI-historia Ohjelmointiputkassa
RUK-museo

**Reserviupseerikoulun museo** eli **RUK-museo** sijaitsee Reserviupseerikoulun välittömässä läheisyydessä Haminassa. Museolla käy vuosittain 6&nbsp;000 vierasta.

Museon pääperiaatteena on kerätä ja tallentaa Reserviupseerikoulun ja sen oppilaskunnan vaiheisiin liittyvää aineistoa ja esineistöä. Museon kokoelmia voivat vierailijoiden ohella käyttää hyväkseen tutkijat. RUK-museota ylläpitää Reserviupseerikoulun oppilaskunnan kannatusyhdistys.

Museo on auki tiistaista sunnuntaihin kesäkuun alusta elokuun loppuun.

## Historia
Ajatus Reserviupseerikoulun ja sen oppilaskunnan perinteitä vaalivan museon perustamisesta syntyi oppilaskunnassa 1960-luvulla. Vuonna 1973 oppilaskunta esitti, että Oppilaskunnan kannatusyhdistys ottaisi museohankkeen vastuulleen, ja lopulta 19. lokakuuta 1975 museo perustettiin Reserviupseerikoulun johdon ja kannatusyhdistyksen yhteistyönä. Museo toimi aluksi Haminan Mannerheimintien varrella vanhassa päävartiossa. Tilat kävivät kuitenkin ajan mittaan ahtaiksi, ja vuonna 1996 museo siirrettiin Kadettikoulunkadulle sotilaskodin entisiin tiloihin.

## Näyttelyt
Museo esittelee reserviupseerikoulutusta, oppilaskuntaa ja reservin johtajien perinteitä aina vuodesta 1920 alkaen. Perusnäyttely kertoo ennen muuta upseerioppilaista palveluksessa ja vapaa-ajallakin vuosikymmenten varrella. Kesän 2008 erikoisnäyttelyssä esiteltiin reservin johtajuutta. Vuonna 2000 avatussa Pahkajärvi-hallissa on esillä koulutuskäytössä ollutta raskasta kalustoa.

Museon kokoelmiin kuuluu myös rynnäkkötykki *Aili*, joka on sijoitettu katokseen Reserviupseerikoulun pääportin eteen.

## Lähteet

## Aiheesta muualla
Leonard Wood

**Leonard Wood** (9. lokakuuta 1860 Winchester, New Hampshire – 7. elokuuta 1927) oli yhdysvaltalainen lääkäri ja sotilas, joka toimi Yhdysvaltain maavoimien esikuntapäällikkönä, Kuuban sotilaskuvernöörinä ja Filippiinien kenraalikuvernöörinä.

Wood opiskeli lääketiedettä Harvardissa ja valmistui lääkäriksi Bostonissa vuonna 1884. Seuraavana vuonna hän värväytyi armeijaan sotilaslääkäriksi ja ehti osallistua viimeiseen apassipäällikkö Geronimoa vastaan käytyyn sotaretkeen. Hänet palkittiin kongressin kunniamerkillä. Espanjan ja Yhdysvaltain sodassa Wood johti kuuluisaa Rough Riders -ratsuväkirykmenttiä muun muassa Las Guasimasin taistelussa. Sotilaskuvernöörinä Wood auttoi merkittävästi kehittämään Kuubaa ja sen infrastruktuuria perustaen maahan lukuisia kouluja ja sairaaloita. 

Vuonna 1902 Wood siirrettiin Filippiineille, jossa hän toimi aluksi sotilaskomentajana ja vuosina 1903–1906 kenraalikuvernöörinä. Filippiinien ja Yhdysvaltain sodan toisen vaiheen, Moro-kapinan aikana Wood johti tai järjesti useita suuria rangaistusoperaatioita islaminuskoisia moroja vastaan. Bud Dajon ensimmäisen taistelun aikana vuonna 1906 yhdysvaltalaisosasto surmasi kapinallisjoukon lisäksi heidän perheitään. Tapaus herätti Yhdysvalloissa arvostelua, johon osallistui muun muassa kirjailija Mark Twain. Wood siirrettiin vielä saman vuoden aikana.

Presidentti William Howard Taft nimitti Woodin armeijan esikuntapäälliköksi. Tehtävässään hän auttoi kehittämään yleisesikuntaa. Yhdysvaltain liityttyä mukaan ensimmäiseen maailmansotaan Woodia kaavailtiin maan siirtoarmeijan komentajaksi, mutta tehtävä annettiin John J. Pershingille. Woodista tuli sen sijaan kahden divisioonan koulutustarkastaja. Wood pyrki republikaanien presidenttiehdokkaaksi, mutta hävisi.

Wood kuoli 1927 aivokasvaimen poistoleikkauksesta aiheutuneisiin komplikaatioihin.

## Lähteet
* 

### Viitteet

## Aiheesta muualla
Australianrastaat

**Australianrastaat** (*Drymodes*) on pensassieppojen heimoon kuuluva varpuslintusuku. Australianrastaiden sukuun kuuluu BirdLifen mukaan 3 lajia.

## Australianrastaisiin kuuluvia lajeja
* Australianrastas (*Drymodes brunneopygia*)
* Mustakyynelrastas (*Drymodes superciliaris*)
* Uudenguineanrastas (*Drymodes beccarii*)

## Lähteet

## Aiheesta muualla
*ITIS: Drymodes (englanniksi)
Tenuibranchiurus glypticus

**Tenuibranchiurus glypticus** on etelänrapujen heimoon kuuluva äyräislaji, joka elää ainoastaan Queenslandin makeissa vesissä. Se on tunnetuista rapulajeista pienin: täysikasvuisetkin yksilöt ovat alle 30 millimetrin pituisia. *Tenuibranchiurus glypticus* on sukunsa ainoa laji.

## Lähteet
Novum Organum

**Novum Organum** on Francis Baconin vuonna 1620 julkaisema filosofinen teos, joka käsittelee logiikkaa ja tieteellistä päättelyä. Latinankielisen teoksen nimi voidaan suomentaa ”(Tieteiden) uusi työkalu”, mikä viittaa toisaalta Aristoteleen teokseen *[[Organon]]* ja toisaalta Baconin itsensä kehittämään uuteen tieteelliseen menetelmään.

*Novum Organumissa* Bacon kuvaa uuden logiikan järjestelmänsä, jonka hän uskoo olevan aiempia syllogistisia järjestelmiä parempi. Baconin mukaan jonkin asian olemuksen löytämisessä on kyse pelkästään reduktiosta ja induktiivisen päättelyn käyttämisestä. Kun etsitään syytä jollekin ilmiölle, kuten kuumuudelle, tulee tehdä luettelo kaikista tilanteista, jossa kuumuutta esiintyy. Tämän jälkeen tulee tehdä toinen luettelo, joka luettelee kaikki ne tilanteet, jotka ovat samanlaisia kuin ensimmäisen luettelon tapaukset, mutta joista kuumuus puuttuu. Kolmas luettelo luettelee tilanteet, joissa kuumuus voi vaihdella. Syyn tulee olla se, joka on yhteistä kaikille ensimmäisen luettelon tilanteille, puuttuu kaikista toisen luettelon tilanteista, ja vaihtelee asteittain kolmannen luettelon tilanteissa.

Baconin teos oli merkittävä tieteellisen menetelmän kehityksen kannalta.

Teoksen ensimmäisten painosten kansikuvassa oli purjelaiva, joka purjehtii kahden suuren pylvään välistä merellä, jossa on merihirviöitä. Laiva symboloi Baconia ”löytöretkellä”. Pylväät ovat Herakleen pylväät, jotka symboloivat tunnetun maailman rajoja. Merihirviöt symboloivat kaikkea sitä, mikä maailmasta vielä oli jäljellä löydettäväksi.

Vuoden 1650 taskukokoinen painos julkaistiin nimellä *Novum Organum Scientiarum* (Tieteiden uusi työkalu). 

## Aiheesta muualla

* Bacon, Francis: *[http://la.wikisource.org/wiki/Novum_Organum Novum Organum]*, Wikisource 
* Bacon, Francis: *[http://en.wikisource.org/wiki/Novum_Organum Novum Organum]*, Wikisource 
* Bacon, Francis: *[http://www.thelatinlibrary.com/bacon.html Novum Organum]*, The Latin Library 
* Bacon, Francis: *[http://www.constitution.org/bacon/nov_org.htm New Organon]* (1863)
Christian

**Christian** voi tarkoittaa seuraavia:

* Christian, miehen etunimi
* Christian, sukunimenä:
** Bill Christian (s. 1938), yhdysvaltalainen jääkiekkoilija
** Brendan Christian (s. 1983), antiguabarbudalainen pikajuoksija
** Channon Christian (1985–2007), yhdysvaltalainen henkirikoksen uhri
** Charlie Christian (1916–1942), yhdysvaltalainen jazzkitaristi
** Claudia Christian (s. 1965), yhdysvaltalainen näyttelijä
** Dave Christian (s. 1959), yhdysvaltalainen jääkiekkoilija
** Fletcher Christian (1764–1893), brittiläinen merimies ja kapinanjohtaja, HMS Bounty -laivan perämies
** Francis Joseph Christian (s. 1942), yhdysvaltalainen katolinen piispa
** Frederick Christian (1877–1941), brittiläinen kriketinpelaaja
** Gerda Christian (1913–1997), Adolf Hitlerin yksityissihteeri 
** Greg Christian (s. 1966), yhdysvaltalainen metallimusiikin basisti
** Jeff Christian (s. 1970), kanadalainen jääkiekkoilija
** Linda Christian (1924–2011), meksikolainen näyttelijä
** Luci Christian (s. 1973), yhdysvaltalainen ääninäyttelijä
** Peter M. Christian (s. 1947), Mikronesian liittovaltion presidentti
** Roger Christian (1935–2011), yhdysvaltalainen jääkiekkoilija
** Shawn Christian (s. 1965), yhdysvaltalainen televisio- ja elokuvanäyttelijä
** Shawn Christian (s. 1975), Pitcairn-saarten pormestari
** Steve Christian (s. 1951), Pitcairnin pormestari 1999–2004
* Christian, taiteilijanimenä:
** Christian, Jason Reso (s. 1973), kanadalainen showpainija ja näyttelijä
** Christian, *Christian Corrêa Dionisio* (s. 1975), brasilialainen jalkapalloilija
** Christian, *Christian Fernández* (s. 1985), espanjalainen jalkapalloilija
** Christian, Teppo Toivonen (s. 1983), suomalainen Lovex -yhtyeen kosketinsoittaja.

Tanskan Christian-nimiset kuninkaat on lueteltu sivulla Kristian.
Jukka Ukkola

**Pekka Jukka Ukkola** (s. 23. heinäkuuta 1947 Utajärvi) on suomalainen toimittaja ja kirjailija. Hän toimi *[[Kaleva (sanomalehti)|Kalevan]]* toimittajana vuosina 1967–1983, ja siirtyi sitten *[[Suomen Kuvalehti|Suomen Kuvalehteen]]*. Ukkola on julkaissut yli 30 kirjaa, ja hän on tunnettu pakinoitsija. Jukka Ukkola on valmistunut filosofian maisteriksi Oulun yliopistosta pääaineenaan kansantaloustiede.

Ukkolan pakinat ovat huumorilla höystettyjä perinteisiä pakinoita. Ukkolan tavaramerkkinä on liioittelu, joka lähenee jo absurdia tasoa. Ukkolan omin sanoin: “Pakinoitsijan keinoja ovat satiiri, liioittelu ja ilkeily.” Ukkola käsittelee teksteissään ajankohtaisia aiheita, joten tekstit ovat vahvasti aikaansa sidottuja. *Kalevaan* kirjoittamansa pakinat Ukkola julkaisee nimimerkillä *Aleksis K*. Hän on laatinut myös *Oulun murteen sanakirjan* ja lukuisia Ouluun liittyviä historia- ja kuvateoksia. Erikoinen teos on hupaelma *Elviira, viittä vaille vauva* (2004) on Tiina Pajun kuvittama teos sikiön elämästä äidin vatsassa.  

## Yksityiselämä
Jukka Ukkola oli naimisissa kansanedustaja Tuulikki Ukkolan kanssa vuodesta 1969 tämän kuolemaan vuonna 2019. Heillä on yksi tytär, toimittaja Sanna Ukkola.

## Lähteet
Oliivisiepot

**Oliivisiepot** (*Eopsaltria*) on pensassieppojen heimoon kuuluva varpuslintusuku. Oliivisieppojen sukuun kuuluu BirdLifen mukaan 2 lajia. Joissain lähteissä sukuun on esitetty kuuluvan 5 lajia.

## Oliivisieppoihin kuuluvia lajeja
* Harmaarintasieppo (*Eopsaltria griseogularis*)
* Keltaoliivisieppo (*Eopsaltria australis*)

## Lähteet

## Aiheesta muualla
*ITIS: Eopsaltria (englanniksi)
Malto

**Malto** on kotelosienten ja kantasienten itiöemän sisäsolukkoa. Se koostuu toisiinsa liittyneistä sienirihmoista, ja on siksi usein rakenteeltaan enemmän tai vähemmän säikeistä.  Mallon ominaisuudet auttavat eri sienten tunnistamisessa: esimerkiksi useimpien haperoiden malto on  haurasta, juustomaisesti murtuvaa, kun taas tatit ovat tyypillisesti paksumaltoisia sieniä. Myös hedelmän hedelmälihaa nimitetään malloksi (hedelmämalloksi).

## Lähteet
Lehmäntatit

**Lehmäntatit** (*Leccinum*) on tattien suku, johon kuuluvat lehmäntatit, punikkitatit ja muutamia muita lajeja. Monet lajit ovat melko arvostettuja ruokasieniä.

Muiden tattien tavoin lehmäntatit kasvavat symbioosissa puiden kanssa muodostaen mykoritsoja eli sienijuuria. Niillä on lakin alapinnalla pillit, ei helttoja, ja jalan pinnassa tupsuja tai nyppylöitä, joiden avulla ne voi erottaa esimerkiksi kivitattien suvun lajeista.

Sukuun kuuluu yhteensä noin 160 lajia.

## Lajeja

* Haavanpunikkitatti (*Leccinum aurantiacum*)
* Harmolehmäntatti (*Leccinum schistophilum*)
* Kalvaspunikkitatti (*Leccinum roseotinctum*)
* Keltalehmäntatti (*Leccinum crocipodium*)
* Keltapunikkitatti (*Leccinum cerinum*)
* Koivunpunikkitatti (*Leccinum versipelle*)
* Kovalehmäntatti (*Leccinum oxydabile*)
* Kuusenpunikkitatti (*Leccinum piceinum*)
* Lehmäntatti (*Leccinum scabrum*)
* Lehtopunikkitatti (*Leccinum populinum*)
* Männynpunikkitatti (*Leccinum vulpinum*)
* Nahkalehmäntatti (*Leccinum nucatum*)
* Nokitatti (*Leccinum variicolor*)
* Nukkapunikkitatti (*Leccinum callitrichum*)
* Pohjanpunikkitatti (*Leccinum atrostipitatum*)
* Pähkinäntatti (*Leccinum griseum*)
* Ruskopunikkitatti (*Leccinum duriusculum*)
* Rusolehmäntatti (*Leccinum roseofractum*)
* Tammenpunikkitatti (*Leccinum quercinum*)
* Vaivaislehmäntatti (*Leccinum rotundifoliae*)
* Valkolehmäntatti (*Leccinum holopus*)

## Lähteet

## Aiheesta muualla
* Suomen lajitietokeskus, Luomus: Leccinum
Astacopsis gouldi

**Astacopsis gouldi** on etelänrapujen heimoon kuuluva äyriäislaji, joka elää ainoastaan Australian Tasmaniassa. Se on suurin tunnettu makeanveden selkärangaton. Suurimmat yksilöt ovat olleet jopa 5–6-kiloisia. Ravun kannat ja levinneisyysalue ovat vähentyneet esimerkiksi ravustuksen ja elinympäristön tuhoutumisen takia. Lajin ravustus on ollut laitonta vuodesta 1998 lähtien.

## Ulkonäkö ja koko

*Astacopsis gouldi* on suurikokoisin tunnettu makeanveden selkärangaton. Suurimmat tunnetut yksilöt ovat olleet jopa 5-6-kiloisia ja pituudeltaan 80 senttiä. Tyypillisempi suurikokoinen rapu on kuitenkin 2-3-kiloinen. Väritykseltään rapu on sininen tai ruskea. Ravut saattavat elää jopa 60 vuotta.

## Levinneisyys

*Astacopsis gouldi* on Australiaan kuuluvan Tasmanian saaren kotoperäinen laji. Sitä tavataan saaren Bassinsalmeen pohjoisessa laskevissa joissa. Aikanaan lajia tavattiin kaikissa Bassinsalmeen laskevissa joissa ja Arthurjoella, mutta sen levinneisyysalue on muuttunut sittemmin laikukkaammaksi. Lajin koko levinneisyysalueen pinta-alaksi on arvioitu 14&nbsp;221 km². Alueesta noin 54&nbsp;% on yksityistä maata, 24&nbsp;% valtion metsää, 2&nbsp;% julkista maata ja 19&nbsp;% virallisesti tai epävirallisesti suojeltua maata.

## Elinympäristö ja elintavat
Lajia tavataan kaiken kokoisissa joissa. Sille tyypillisiä olinpaikkoja ovat esimerkiksi lahoavien puunrunkojen suojapaikat aj syöpyneet rantatörmät. Laji suosii hitaampien virtauksien korkealaatuisia ja happipitoisia vesiä, joilla on rantakasvillisuutta. Se välttelee korkeiden sedimenttipitoisuuksien vesiä. Yksilöt viihtyvät hyvin varjoisissa paikoissa ja viileässä vedessä. Ravut pysyttelevät yleensä yhden tietyn paikan lähistöllä ja kotiympäristöstään siirretyt ravut saattavat palata kotipaikalleen.

Ravut käyttävät ravinnokseen tyypillisesti lahoavaa puuta, mätänevää lihaa ja pieniä kaloja.

## Lisääntyminen
Ravut lisääntyvät ja kutevat yleensä syksyisin. Naaraat lisääntyvät kahden vuoden välein ja ne saavuttavat sukukypsyyden 14 vuoden iässä. Uroksista tulee sukukypsiä 9 vuoden ikäisinä. Naaras tuottaa koostaan riippuen 224–1&nbsp;300 munaa. Ravunpoikaisista vain pieni osa selviytyy täysikasvuiseksi saakka.

## Uhat ja suojelu
Lajin suurimpia nykyisiä uhkia ovat sen elinympäristön häviäminen ja laiton ravustus. Lajin pyynti on ollut laitonta 1. tammikuuta 1998 lähtien. Laitonta ravustusta harjoitetaan edelleen jonkin verran ja lajin suuri koko tekee niistä kömpelöitä ja helposti pyydettäviä. Lajin elinympäristöön kohdistuvia uhkia ovat esimerkiksi metsähakkuut ja maatalous. Joidenkin arvioiden mukaan lajin levinneisyysalue on pienentynyt 70&nbsp;% ja lajin kannat 80&nbsp;% viimeisten 50 vuoden aikana. Kansainvälinen luonnonsuojeluliitto eli IUCN on luokitellut lajin erittäin uhanalaiseksi.

## Lähteet
Mario & Yoshi

**Mario & Yoshi** (Pohjois-Amerikassa nimellä **Yoshi**) on vuonna 1992 Nintendon valmistama peli Nintendo Entertainment System ja Game Boy -konsoleille.

## Pelaaminen

Peli on Tetris-peliä muistuttava pulmapeli, jossa Mario pitelee kahta lautasta ilmassa, joihin on tarkoituksena pudottaa Yoshi-dinosauruksen munanpuolikkaat, jolloin ne yhdistyvät ja munasta kuoriutuu uusi Yoshi.
Munanpuolikkaiden väliin voi pisteiden keräämiseksi asettaa muita putoavia asioita. Jos näitä asetetaan kaksi samanlaista päällekkäin, ne poksahtavat pois.
Muut putoavat asiat ovat esimerkiksi vanhemmista Mario-peleitä tutut viholliset Goomba, piraijakasvi ja pyöreä kummitus.

Pelissä on kaksi eri tyyppiä pelata sekä kaksinpeli (jolloin toisella pelikentällä on Luigi)

;A-tyyppi:
Peliä pelataan niin kauan (pisteitä keräten) kunnen peli päättyy kentän täyttyessä. Peli vaikenee eteenpäin mentäessä.

;B-tyyppi:
Pelissä on tarkoitettuna saada kenttä tyhjäksi mahdollisimman nopeasti.
Kaksinpelissä pelataan vain tyyppiä B.

Pelin ohjattavuus on hyvin yksinkertainen. Pelissä liikutellaan Marioa (ja Luigia) neljän lautasen alla edestakaisin ja käännellään sitä, jotta lautaset päällysteineen vaihtaisivat paikkoja.

## Aiheesta muualla
*
Esa Läärä

**Esa Läärä** on Oulun yliopiston biometrian professori. Suomen epidemiologian seura valitsi hänet vuoden 2009 epidemiologiksi. Esa Läärä on työskennellyt tilastotieteen, biostatistiikan, biometrian ja epidemiologian alan eri opetusviroissa Kuopion, Tampereen ja Oulun yliopistoissa yhteensä 20 vuoden ajan. Hän on pitänyt kymmeniä kursseja Suomessa ja ulkomailla sekä kirjoittanut oppikirjoja. Professoriksi Oulun yliopistoon hänet on nimitetty vuonna 2000.

## Lähteet
Viitta ja tikari (vuoden 1946 elokuva)

*
*'Viitta ja tikari*' (*Cloak and Dagger'') on Fritz Langin ohjaama yhdysvaltalainen romanttinen jännityselokuva vuodelta 1946. Pääosissa näyttelevät Gary Cooper ja Lilli Palmer. Elokuva perustuu Corey Fordin ja Alastain MacBain kirjaan, joka käsittelee Yhdysvaltojen sotilastiedusteluorganisaatiota Office of Strategic Servicesia.

Elokuva kuuluu viitta ja tikari -perinteestä ammentavaan lajityyppiin. Elokuvan tekijöistä käsikirjoittajat Ring Lardner Jr. ja Albert Maltz joutuivat Joseph McCarthyn kommunistivainojen uhriksi ja kuuluivat Hollywoodin kymmenikköön.

## Arviot
Matti Rämö sanoo arviossaan, että elokuva on ”kuin tulevien kylmän sodan agenttitarinoiden esinäytös”. Hän pitää elokuvan rasitteena sitä, että ydinfysiikan tutkija solahtaa agentin rooliin turhan helposti. Lilli Palmer saa roolissaan kiitosta taisteluväsymystä ja itseinhoa huokuvana vastarintaliikkeen soturina.

## Näyttelijät

## Katso myös
*Viitta ja tikari

## Lähteet

## Aiheesta muualla
*